STUDIU. Mâncarea de tip fast-food prostește. Efectele apar indiferent dacă este afectată sau nu și greutatea.
Junkfood-ul îngreunează dezvoltarea cognitivă a copiilor. Este vorba despre un studiu făcut pe mici rozătoare. Cercetătorii au observat că junkfood-ul conduce la o memorie mai slabă, dar și la anxietate crescută.
Din când în când, cu toții avem poftă de un burger plin de sosuri sau de o felie de tort de ciocolată. L-ai savura cu aceeași plăcere dacă ai ști că îți scade IQ-ul? La copii s-a demonstrat că îngreunează dezvoltarea cognitivă, arată un studiu al Universității din California de Sud. Este vorba despre un studiu făcut pe mici rozătoare, iar cercetătorii au observat că junkfood-ul conduce la o memorie mai slabă, dar și la anxietate crescută. Iar aceste probleme apar chiar dacă te îngrași sau nu. În plus, rozătoarele au devenit dependente. Aveau mereu poftă de alimente pline de zahăr și grăsimi și erau agitate când nu le primeau.